b"\n_START_ARTICLE_\nPeer Sibast\n_START_SECTION_\nBiografi\n_START_PARAGRAPH_\nPeer Sibast er is\xc3\xa6r kendt for sine overs\xc3\xa6ttelser af centrale spanske, portugisiske og latinamerikanske forfatterskaber fra det 20. \xc3\xa5rhundrede._NEWLINE_Uddannet som l\xc3\xa6rer fra Sk\xc3\xa5rup Statsseminarium med virke i folkeskole, h\xc3\xb8jskole og seminarium inden han skiftede spor. En tid virkede han ved T\xc3\xb8nder Statsseminarium, hvor han med studerende som optr\xc3\xa6dende og musikere instruerede skuespil og cabaret'er._NEWLINE_I \xc3\xa5renes l\xc3\xb8b lavede han radio-montager i DR, var tv-anmelder p\xc3\xa5 Politiken, samt skrev og oversatte noveller og digte for DR og mange danske aviser og tidsskifter._NEWLINE_Sammen med hustruen Grete (1947-2010) p\xc3\xa5 klaver har han i et par \xc3\xa5rtier optr\xc3\xa5dt i provinsen med sin sk\xc3\xb8nsang og recitation af dansk og fremmed digtning._NEWLINE_Bor i dag i Svendborg."